Безумоўна, на рашэнне Феміды паўплывалі апошнія крокі ЕТА. Яшчэ восенню тэрарысты заявілі пра намер паўтарыць шлях Ірландскай рэспубліканскай арміі (IRA) — скласці зброю на пэўных умовах. А як доказ абвясцілі пра перманентнае спыненне тэрактаў. Міжнародная грамадскасць вітала мараторый і заклікала Мадрыд выкарыстаць шанец для таго, каб пакласці канец апошняму вайсковаму канфлікту ў Еўропе.